Chevrolet
Chevrolet (IPA: [ʃɛvrəˈleɪ]) ir ASV autoražotāja General Motors (GM) meitas uzņēmums. Dibināts 1911. gadā. Chevrolet automašīnas tiek pārdotas visa pasaulē, izņemot Okeāniju, kur GM pārstāv meitas uzņēmums Austrālijā Holden. Ar Chevrolet zīmolu tiek ražoti plaša klāsta transportlīdzekļi, sākot no kompaktklases līdz pilna lieluma vieglajām automašīnām, apvidus mašīnām un vidēja izmēra kravas mašīnām.